སྤྱི་ལོ་༡༩༡༢ལོར་བོད་ཀྱི་སེར་སྐྱ་མི་མང་གི་རོགས་འདེགས་འོགབོད་དམག་གིས་སྟོབས་ཤུགས་ཡོད་དགུས་ཟི་ཁྲོན་རྒྱ་དམག་ལ་ཕར་རྒོལ་དྲག་པོ་བྱས་པས་ད་གཟོད་བོད་སྡོད་རྒྱ་དམག་ལ་ཕམ་ཁ་ཆེན་པོ་བྱུང་སྟེ་ཕྱིར་འཐེན་བྱས་པས།ལོ་དེའི་ཟླ་༥བའི་ནང་གོང་ས་མཆོག་ཕྱིར་བོད་དུ་ཆིབས་ཁ་བསྒྱུར་ཏེ་རྫ་ལེབ་ལ་དང་ཕག་རི་བཅས་བརྒྱུད་ཅིང་།བསམ་སྡིངས་དགོན་དུ་ཟླ་༢ལྷག་བཞུགས་རྗེས་ལོ་དེའི་ཟླ་༡༢པའི་ཚེས་༡༦ཉིན་ལྷ་སར་ཞབས་སོར་འཁོད་དེ་དགའ་ལྡན་ཁྲི་བ་དང་བཀའ་བློན་སོགས་སེར་སྐྱ་དུ་མར་མཇལ་འཕྲད་དང་།ཚེ་སྨོན་གླིང་མཁན་ཆེན་ལ་གཟེངས་བསྟོད་དང་བཅས་པའི་གསོལ་རས་བསྩལ་ཅིང་།སྤྱན་གསལ་གནམ་གང་ངམ་ཟླ་བཟང་དགྲ་འདུལ་ཟི་ཁྲོན་རྒྱ་དམག་འགོག་མཁན་གྱི་དམག་སྤྱིར་བསྐོ་བཞག་གནང་བ་རེད།